พิษหึงสุดขีด หนุ่มปาดคอแฟน
ท่องทะเลเกาะดัง ลงเอยด้วยเลือด,หนุ่มกรุงควงแฟนสาวไปเที่ยวเกาะพะงัน เปิดบังกะโลพักผ่อนกันสองต่อสองอย่างมีความสุข ตกค่ำพากันไปย่ำราตรีบนหาดริ้นสนุกสุดเหวี่ยง พอช่วงดึกกลับเข้าห้องพักเกิดมีปากเสียงทะเลาะกันรุนแรงในเรื่องหึงหวง ฝ่ายชายโมโหคว้ามีดจ้วงแทงแฟนสาวเลือดทะลัก แล้วปาดคอซ้ำจนหลอดลมเกือบขาด สิ้นใจตายสยองคาเตียงในบังกะโล หลังก่อเหตุนั่งช็อกตกตะลึง ก่อนโทร.แจ้งทางบ้านว่าฆ่าคนตาย มือมีดอำมหิตอ้างเป็นหลานชายอดีตบิ๊กตำรวจภาค 8,หลานชายอดีตนายตำรวจหึงโหด ฆ่าเชือดคอแฟนสาวดับคาบังกะโลหาดริ้นบนกาะพะงันรายนี้ เปิดเผยเมื่อเวลา 09.00 น. วันที่ 10 พ.ค. ร.ต.อ.แสงโรจน์ สมโรจน์รัตน์ รอง สว. (สอบสวน) สภ.เกาะพะงัน จ.สุราษฎร์ธานี รับแจ้งมีเหตุฆ่ากันตายภายในบังกะโลแห่งหนึ่ง ตั้งอยู่หมู่ 6 บ้านหาดริ้น ต.บ้านใต้ อ.เกาะพะงัน หลังรับแจ้งไปตรวจสอบที่เกิดเหตุพร้อมด้วย พ.ต.อ.ประชุม เรืองทอง ผกก.สภ.เกาะพะงัน พ.ต.ท.ไกรฤกษ์ ลามศรีอ่อน รอง ผกก.ป. พ.ต.ท.สุรกิตต์ คล้ายอุดม รอง ผกก.สส. ชุดสืบสวน สภ.เกาะพะงัน แพทย์ รพ.เกาะพะงัน และเจ้าหน้าที่มูลนิธิกุศลศรัทธาเกาะพะงัน,ที่เกิดเหตุเป็นห้องหมายเลข 88 เป็นห้องพักแบบเตียงคู่ บนเตียงนอนฝั่งขวาพบศพ น.ส.กุณฑิกา ชูฤกษ์ อายุ 24 ปี อยู่บ้านเลขที่ 60/125 ซอยประเสริฐมนูกิจ 27 ถนนประเสริฐมนูกิจ แขวงจรเข้บัว เขตลาดพร้าว กทม. นอนหงาย จมเลือดบนที่นอน สภาพศพสวมเสื้อเชิ้ตสีขาว นุ่งกางเกงขาสั้นสีชมพู มีบาดแผลถูกแทงด้วยมีดเข้าหัวไหล่ซ้าย 1 แผล ลำคอถูกเชือดด้วยมีดเป็นแผลฉกรรจ์ยาว 10 ซม. หลอดลมเกือบขาด เสียชีวิตมาประมาณ 8 ชั่วโมง ใกล้ศพพบมีดปลายแหลมยาว 20 ซม. เปื้อนเลือดตกอยู่ 1 เล่ม พร้อมเสื้อยืดคอกลมสีดำเปื้อนเลือด 1 ตัว,ภายในห้องเกิดเหตุพบนายณัฏฐ์ธเนส รุจวรนนท์ อายุ 24 ปี อยู่บ้านเลขที่ 53 ซอยลาดปลาเค้า 59 แขวงจรเข้บัว เขตลาดพร้าว กทม. แฟนหนุ่มของผู้ตายนั่งอยู่บนเตียงข้างในอาการเหม่อลอย เมื่อตำรวจสอบถามถึงสาเหตุการเสียชีวิต นายณัฏฐ์ธเนส พูดจาวกไปวนมาเพราะยังอยู่ในอาการช็อก ก่อนยอมรับว่าเป็นคนลงมือฆ่าแฟนสาวจริง จึงคุมตัวไปสอบปากคำที่ สภ.เกาะพะงัน ตามแนวทางการสืบสวนสอบสวนพบว่า นายณัฏฐ์ธเนส กับ น.ส.กุณฑิกา คบหาเป็นแฟนกันมาราว 5 ปี โดยนายณัฏฐ์ธเนส อ้างว่าเป็นหลานชายอดีตนายพลคนหนึ่งของ บช.ภ.8,ก่อนเกิดเหตุทั้ง 2 คน เดินทางมาเที่ยวเกาะพะงัน เข้าพักบังกะโลย่านหาดริ้นที่เกิดเหตุ จากนั้นช่วงหัวค่ำทั้งคู่พากันไปเที่ยวดื่มกินตามบาร์เบียร์บนหาดริ้นอย่างสนุกสนาน ตกดึกพากันกลับเข้าห้องพักและเกิดมีปากเสียงกันรุนแรง เนื่องจากความหึงหวงแฟนสาว ด้วยความโมโหนายณัฏฐ์ธเนสได้คว้ามีดปลายแหลมสำหรับปอกผลไม้ที่วางอยู่ในห้องพัก จ้วงแทงฝ่ายหญิงเข้าที่หัวไหล่ก่อนปาดคอซ้ำจนแน่นิ่ง จากนั้นรู้สึกตกใจกับเหตุการณ์ที่เกิดขึ้น จึงโทรศัพท์ไปแจ้งที่บ้านและแจ้งญาติที่เป็นอดีตนายตำรวจทราบว่าฆ่าแฟนสาวตายในห้องพักบังกะโลบนหาดริ้น ทางบ้านได้โทรศัพท์มาแจ้งตำรวจ สภ.เกาะพะงัน เพราะเกรงว่ามืดมีดจะฆ่าตัวตายหนีความผิดไปอีกคน,หลังผู้ต้องหาให้การสารภาพ ตำรวจแจ้งข้อหาฆ่าคนตายโดยเจตนา คุมตัวไปทำแผนประกอบคำรับสารภาพยังจุดเกิดเหตุ พร้อมสอบปากคำเพิ่มเติม และตรวจปัสสาวะเพื่อหาสารเสพติด ปรากฏว่าไม่พบมีการเสพสิ่งเสพติดแต่อย่างใด จากนั้นคุมตัวไว้รอส่งไปฝากขังที่ศาลจังหวัดสมุย ส่วนศพ น.ส.กุณฑิกา นำส่ง รพ.เกาะพะงัน ให้แพทย์ชันสูตรอย่างละเอียด ก่อนเก็บไว้รอญาติมารับไปบำเพ็ญกุศล
หนุ่มกรุงควงแฟนสาวไปเที่ยวเกาะพะงัน เปิดบังกะโลพักผ่อนกันสองต่อสองอย่างมีความสุข ตกค่ำพากันไปย่ำราตรีบนหาดริ้นสนุกสุดเหวี่ยง พอช่วงดึกกลับเข้าห้องพักเกิดมีปากเสียงทะเลาะกันรุนแรงในเรื่องหึงหวง
เชือดคอ,ฆ่าแฟน,ลูกชายนายพลตำรวจ,ฆ่าในบังกะโล,ณัฏฐ์ธเนส รุจวรนนท์,เกาะพะงัน,สุราษฎร์ธานี,ข่าว,ไทยรัฐ,ข่าวทั่วไทย,ข่าวภูมิภาค,เชือดคอแฟน,หึงแฟน,ชู้สาว,ไทยรัฐฉบับพิมพ์